Anglonormans (Spriik)

Det Anglonormans Spriik (üüb Anglonormans: franceis, fraunceis of romanz) wiar en Romaans spriik, wat det normaanen efter hör eroobering faan Ingelun uun't juar 1066 faan Frankrik mäbroocht. Det onerskääsd ham faan began uun faan't spriik faan det Île-de-France. Efter't skiasing faan dön Britisk Eilunen an't Normandie uun det ääder 13. juarhunert ging ham det Anglonormans widjer faan det festluns Fraansöösk wech, wat t. B. uun Geoffrey Chaucer sin beskriiwing faan't Prioresse uun a proloog faan dön Canterbury Tales tu a ütjdrük komt:
And Frensh she spak ful faire and fetisly
After the scole of Stratford atte Bowe
For Frensh of Paris was to hire unknowe (124–126).An Fraansöösk spruch hat uu so gud an elegant
Efter't oord faan Stratford atte Bowe
Auer at Fraansöösk faan Pariis wiar tu ham ünbekäänd.

Tu a aanj faan det 14. juarhunert bleew anglonormans (an uk Latiins) at spriik faan det ingels hoof, at ferwalting an justiis. Uun't literatüür wurd det sant maden faan det 13. juarhunert faan det Madelingels ufliaset. Ian faan dön populeerst anglonormans skriiwer wiar Marie de France.

Wurden
Föl ingels wurden kaam faan't Anglonormans.
 Ingels  Fering  Anglonormans  Fraansöösk cabbage  kual  caboche  chou, caboche candle  tualiglaacht  caundèle  chandelle castle  borig  caste(l)  château cauldron  grat sedel  caudron  chaudron causeway  doom  cauchie  chaussée catch  fang  cachi  chasser fork  goobel  fouorque  fourche garden  guard  gardin  jardin kennel  hünjerhöske  kenil  chenil wicket  letj dör  viquet  guichet plank  plank  planque  planche, planque pocket  skreep  pouquette  poche

Kategorie:Itaalisk spriaken